
68 DR.30.10.2002 
 

 

4.30 ptg. 

Datuk Haji Mohamad bin Haji Aziz [Sri Gading]: Terima kasih Tuan Pengerusi.  
Pucuk dicita ulam mendatang, saya memang hendak berdepan dengan Timbalan Menteri  
Tanah dan Pembangunan Koperasi.  Saya hendak melahirkan rasa kecewa, hampa, rasa 
dukacita yang amat sangat dicampur dengan kemarahan dan geram kerana kecuaian…  

Seorang Ahli: Tipu! 

Seorang Ahli: [Ketawa] 

Datuk Haji Mohamad bin Haji Aziz:…..Kerana kecuaian, kelalaian rasa tidak 
bertanggungjawab, tidak berperikemanusiaan, tidak masuk akal dan tidak munasabah.  
Ketua Pengarah Tanah dan Galian, Kementerian Tanah dan Pembangunan Koperasi,  
setelah berbelas-belas tahun, penduduk-penduduk dalam kawasan saya menanam dan 
membesarkan kelapa sawit berbelas tahun melalui keringat, peluh, air mata dan darah 
orang-orang miskin. Beratus-ratus orang jumlahnya tiba-tiba dengan senang-senang hati 
diberikan kontrak kepada satu syarikat besar untuk mengeluarkan kelapa sawit mereka 
yang telah menanam berbelas-belas tahun.  

[Dewan riuh dengan sorakan Ahli-ahli  Pembangkang]  

Apakah ini keadilan?  Apakah ini perikemanusiaan? Hari ini pengundi-pengundi di 
kawasan saya ini sedang berdepan dengan masalah dan kalau tidak di handle oleh 
kementerian, pergaduhan mungkin pertumpahan darah akan berlaku antara kontrak yang 
diberi oleh kementerian dan penderhaka dengan yang menanam kelapa sawit yang 
berbelas-belas tahun. Saya telah majukan kepada Menteri, saya telah majukan kepada 
Setiausaha Parlimen, saya telah pun majukan kepada Ketua Pengarah tapi nampaknya 
Ketua Pengarah, kementerian seolah-olah tutup mata, seolah-olah menyebelahi kepada 
kontraktor yang besar ini, seolah-olah hendak menafikan air mata darah dan peluh yang 
dititiskan oleh rakyat miskin.  Apakah ini keadilan?  Saya baca perjanjian kontrak ini bahawa 
pihak kementerian boleh menamatkan pada bila-bila masa. Soalnya kenapa kementerian 
tidak mahu menamatkan kontrak ini pada bila-bila masa?   

Dalam perjumpaan 12 haribulan yang lalu Yang Berhormat, Ketua Pengarah turun 
ke Batu Pahat berjumpa antara kontraktor yang diberikan kerja ini dengan peneroka.  Buat 
dua pilihan sama ada peneroka dibayar ganti rugi oleh kontraktor atau kementerian suruh 
supaya peneroka ini serahkan kelapa sawitnya jual kepada kontraktor. Orang kampung, 
peneroka pilih yang pertama bayar ganti rugi, tapi nampaknya pihak kementerian lebih 
minat supaya suruh orang kampung jual hasilnya kepada kontraktor ini. Orang kampung 
tidak mahu, kerana mereka akan diperah, mereka akan diperah dan mereka akan 
teraniaya.   

Saya berharap Timbalan Menteri jawab jangan cuba berdalih. Dan saya harap 
Timbalan Menteri menjawab  petang ini  [Sorakan] [Tepuk]  mesti menyebelahi rakyat yang 
terbanyak yang telah begitu lama mengusahakan tanah ini dengan  peluh, air mata yang 
mereka telah keluarkan. Jangan main-main, saya akan follow-up case ini sampai berjaya, 
saya tidak kira. Kalau kementerian tidak ada kuasa hendak memberi ataupun hendak 
menyekat para pegawai tingginya, lebih baik Menteri, Timbalan Menteri, Setiausaha 
Parlimen berhenti daripada jawatan kerana tidak ada guna kuasa yang tidak digunakan.   
[Tepuk]   

Saya berharap, Timbalan Menteri, saya akan tunggu jawapan anda. Saya akan 
berdepan dengan anda pada bila-bila masa di Parlimen yang mulia ini. Saya 
memperjuangkan perkara ini supaya jangan berlaku, kalau ada pergaduhan pertumpahan 
darah, kalau ada sengketa yang berlaku di kampung di kawasan Tanjong Semberong Dam 
ini, saya akan menyalahkan pihak Menteri, Timbalan Menteri, Setiausaha Parlimen 
Kementerian Tanah dan Pembangunan Koperasi atas peristiwa ini. 

Saya sebagai Ahli Parlimen sudah lepas taksir membawa masalah rakyat yang 
tertindas kepada pihak kementerian.  Kalau kamu bersemangat Barisan Nasional, bantulah 
rakyat yang tertindas ini. 



4.30 ptg. Datuk Haji Mohamad bin Haji Aziz [Sri Gading]: Terima kasih Tuan Pengerusi. Pucuk dicita ulam mendatang, saya memang hendak berdepan dengan Timbalan Menteri Tanah dan Pembangunan Koperasi. Saya hendak melahirkan rasa kecewa, hampa, rasa dukacita yang amat sangat dicampur dengan kemarahan dan geram kerana kecuaian... Seorang Ahli: Tipu!. Seorang Ahli: [Ketawa]. Datuk Haji Mohamad bin Haji Aziz:.....Kerana kecuaian, kelalaian rasa tidak bertanggungjawab, tidak berperikemanusiaan, tidak masuk akal dan tidak munasabah. Ketua Pengarah Tanah dan Galian, Kementerian Tanah dan Pembangunan Koperasi, setelah berbelas-belas tahun, penduduk-penduduk dalam kawasan saya menanam dan membesarkan kelapa sawit berbelas tahun melalui keringat, peluh, air mata dan darah orang-orang miskin. Beratus-ratus orang jumlahnya tiba-tiba dengan senang-senang hati diberikan kontrak kepada satu syarikat besar untuk mengeluarkan kelapa sawit mereka yang telah menanam berbelas-belas tahun. [Dewan riuh dengan sorakan Ahli-ahli Pembangkang]. Apakah ini keadilan? Apakah ini perikemanusiaan? Hari ini pengundi-pengundi di kawasan saya ini sedang berdepan dengan masalah dan kalau tidak di handle oleh kementerian, pergaduhan mungkin pertumpahan darah akan berlaku antara kontrak yang diberi oleh kementerian dan penderhaka dengan yang menanam kelapa sawit yang berbelas-belas tahun. Saya telah majukan kepada Menteri, saya telah majukan kepada Setiausaha Parlimen, saya telah pun majukan kepada Ketua Pengarah tapi nampaknya Ketua Pengarah, kementerian seolah-olah tutup mata, seolah-olah menyebelahi kepada kontraktor yang besar ini, seolah-olah hendak menafikan air mata darah dan peluh yang dititiskan oleh rakyat miskin. Apakah ini keadilan? Saya baca perjanjian kontrak ini bahawa pihak kementerian boleh menamatkan pada bila-bila masa. Soalnya kenapa kementerian tidak mahu menamatkan kontrak ini pada bila-bila masa?. Dalam perjumpaan 12 haribulan yang lalu Yang Berhormat, Ketua Pengarah turun ke Batu Pahat berjumpa antara kontraktor yang diberikan kerja ini dengan peneroka. Buat dua pilihan sama ada peneroka dibayar ganti rugi oleh kontraktor atau kementerian suruh supaya peneroka ini serahkan kelapa sawitnya jual kepada kontraktor. Orang kampung, peneroka pilih yang pertama bayar ganti rugi, tapi nampaknya pihak kementerian lebih minat supaya suruh orang kampung jual hasilnya kepada kontraktor ini. Orang kampung tidak mahu, kerana mereka akan diperah, mereka akan diperah dan mereka akan teraniaya. Saya berharap Timbalan Menteri jawab jangan cuba berdalih. Dan saya harap Timbalan Menteri menjawab petang ini [Sorakan] [Tepuk] mesti menyebelahi rakyat yang terbanyak yang telah begitu lama mengusahakan tanah ini dengan peluh, air mata yang mereka telah keluarkan. Jangan main-main, saya akan follow-up case ini sampai berjaya, saya tidak kira. Kalau kementerian tidak ada kuasa hendak memberi ataupun hendak menyekat para pegawai tingginya, lebih baik Menteri, Timbalan Menteri, Setiausaha Parlimen berhenti daripada jawatan kerana tidak ada guna kuasa yang tidak digunakan. [Tepuk]. Saya berharap, Timbalan Menteri, saya akan tunggu jawapan anda. Saya akan berdepan dengan anda pada bila-bila masa di Parlimen yang mulia ini. Saya memperjuangkan perkara ini supaya jangan berlaku, kalau ada pergaduhan pertumpahan darah, kalau ada sengketa yang berlaku di kampung di kawasan Tanjong Semberong Dam ini, saya akan menyalahkan pihak Menteri, Timbalan Menteri, Setiausaha Parlimen Kementerian Tanah dan Pembangunan Koperasi atas peristiwa ini. Saya sebagai Ahli Parlimen sudah lepas taksir membawa masalah rakyat yang tertindas kepada pihak kementerian. Kalau kamu bersemangat Barisan Nasional, bantulah rakyat yang tertindas ini.